

**OSNOVNA ŠKOLA PIROVAC**

**22213 PIROVAC, Put škole 10**

*Tel/fax: 022/467-005; 466-053*

*e-mail:* [*ured@os-pirovac.skole.hr*](mailto:ured@os-pirovac.skole.hr)

**KLASA:** 112-02/19-01/15

**URBROJ:** 2182/1-12/1-9-19-03

Pirovac, 22. srpnja 2019.

Na temelju članka 107. Zakona o odgoju i obrazovanju u osnovnoj i srednjoj školi („Narodne novine“ broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17 i 68/18), ravnateljica Osnovne škole Pirovac raspisuje:

**N A T J E Č A J**

**za radno mjesto m/ž**

**1.** **Voditelj računovodstva** – na neodređeno, puno radno vrijeme – 1 izvršitelj/ica, mjesto rada OŠ Pirovac.

**UVJETI:** Uz opće uvjete za zasnivanje radnog odnosa, sukladno Zakonu o radu (NN br. 93/2014. i 127/2017.) kandidati moraju ispuniti i posebne uvjete iz čl. 105. i 106. Zakona o odgoju i obrazovanju u osnovnoj i srednjoj školi (NN 87/08, 86/09 92/10, 105/10, 90/11, 5/12, 16/12, 86/12, 126/12, 94/13, 152/14, 07/17 i 68/18) te Pravilniku o radu OŠ Pirovac (veljača 2015.) i Odluke o izmjenama i dopunama Pravilnika o radu OŠ Pirovac, članak 6. stavak 8.

**-** završena viša ili visoka stručna sprema ekonomske struke prema ranijim propisima ili završen diplomski sveučilišni studij ekonomije odnosno poslijediplomski specijalistički studij ekonomije odnosno preddiplomski sveučilišni studij ekonomije odnosno stručni studij ekonomije.

- probni rad 3 mjeseca.

Sukladno članku 13. stavku 3. Zakona o ravnopravnosti spolova (NN, broj 82/08. i 69/17.) na natječaj se mogu javiti osobe oba spola.

Izrazi koji se koriste u natječaju, a imaju rodno značenje koriste se neutralno i odnose se jednako na muške i na ženske osobe.

U prijavi na natječaj potrebno je navesti osobne podatke podnositelja prijave (osobno ime, adresa stanovanja, broj telefona te po mogućnosti adresa elektroničke pošte) i vlastoručno je potpisati

Uz pisanu i vlastoručno potpisanu prijavu kandidati su obvezni dostaviti, (u neovjerenoj preslici):

- životopis

- dokaz o državljanstvu (presliku domovnice)

- dokaz o odgovarajućoj vrsti obrazovanja (presliku diplome o završenom studiju)

- dokaz nadležnog suda da se protiv kandidata ne vodi kazneni postupak za neko od kaznenih

djela iz čl. 106. Zakona o odgoju i obrazovanju u osnovnoj i srednjoj školi (ne starije od

dana raspisivanja natječaja).

- izvornik vlastoručno potpisane izjave da kod kandidata ne postoje zapreke iz članka 106.

Zakona o odgoju i obrazovanju u osnovnoj i srednjoj školi (potpis na izjavi nije potrebno

ovjeriti).

- elektronički zapis radne knjižice ili potvrdu o podacima evidentiranim u bazi podataka

Hrvatskog zavoda za mirovinsko osiguranje

Natječajna dokumentacija (iako su preslike) vraća se kandidatima nakon završenog natječajnog postupka.

Kandidat koji bude izabran obvezan je, prije sklapanja pisanog ugovora o radu dostaviti izvornike traženih dokumenata.

*Pisane prijave s potrebnom dokumentacijom o ispunjavanju iz natječaja dostavljaju se poštom ili neposredno na adresu Osnovna škola Pirovac, Put škole 10, 22213 Pirovac.*

Nepravovremene i nepotpune prijave neće se razmatrati.

Osoba koja ne podnese pravovremenu i potpunu prijavu ili ne ispunjava formalne uvjete iz natječaja ne smatra se kandidatom prijavljenim na natječaj i ne obavještava se o razlozima zašto se ne smatra kandidatom natječaja.

Kandidat koji ostvaruje pravo prednosti pri zapošljavanju prema posebnim zakonima dužan je u prijavi na natječaj pozvati se na to pravo, odnosno uz prijavu priložiti sve propisane dokaze prema posebnom zakonu i ima prednost u odnosu na ostale kandidate pod jednakim uvjetima.

Kandidat koji ostvaruje pravo prednosti pri zapošljavanju prema članku 102. Zakona o hrvatskim braniteljima iz Domovinskog rata i članovima njihovih obitelji (NN. br. 121/17.) uz prijavu na natječaj dužan je, osim dokaza o ispunjavanju traženih uvjeta, priložiti i sve dokaze o ostvarivanju prava prednosti prilikom zapošljavanja iz članka 103. Zakona o hrvatskim braniteljima iz Domovinskog rata i članovima njihovih obitelji, koji su navedeni na internetskoj stranici Ministarstva hrvatskih branitelja poveznica:

**https://branitelji.gov.hr/UserDocsImages/NG/12%20Prosinac/Zapo%C5%A1ljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf**

Kandidat koji ostvaruje pravo prednosti pri zapošljavanju prema čl. 9. Zakona o profesionalnoj rehabilitaciji i zapošljavanju osoba s invaliditetom (NN, b.. 157/13. , 152/14. i 39/18.) dužan je u prijavi na natječaj pozvati se na to pravo i priložiti sve dokaze o ispunjavanju traženih uvjeta, kao i dokaz o invaliditetu.

Kandidat koji se poziva na pravo prednosti pri zapošljavanju u skladu s člankom 48. Zakona o zaštiti civilnih i vojnih invalida rata (NN. br 33/92,57/92,77/92,27/93,58/93,2/94,108/95,108/96,82/01,103/03 i 148/13) dužan je uz prijavu priložiti sve dokaze o ispunjavanju traženih uvjeta i potvrdu o statusu vojnog/civilnog invalida rata i **dokaz o tome na koji je način prestao radni odnos.**

Sve kandidate koji su pravodobno dostavili potpunu prijavu sa svim prilozima odnosno ispravama i ispunjavaju uvjete natječaja provest će se provjera znanja i sposobnosti pisanim testiranjem i razgovorom. Testiranje provodi Povjerenstvo za vrednovanje kandidata prijavljenih na natječaj (u nastavku teksta: Povjerenstvo) koje poziva kandidate na vrednovanje u skladu s Pravilnikom o načinu i postupku zapošljavanja u OŠ Pirovac (ožujak 2019.), koji je objavljen na mrežnoj stranici Osnovne škole Pirovac [www.os-pirovac.skole.hr](http://www.os-pirovac.skole.hr) u rubrici DOKUMENTI.

Povjerenstvo imenuje ravnateljica Osnovne škole Pirovac.

Kandidati su obvezni pristupiti vrednovanju, i tada sa sobom moraju imati odgovarajuću identifikacijsku ispravu.

**Ako kandidat ne pristupi vrednovanju, smatra se da je odustao od prijave na natječaj**.

Sadržaj i način testiranja, te pravni i drugi izvori za pripremanje kandidata za testiranje, bit će objavljeni na mrežnoj stranici OŠ Pirovac, Pirovac [www.os-pirovac.skole.hr](http://www.os-pirovac.skole.hr) u rubrici pod nazivom „NATJEČAJI“ , istovremeno s objavom natječaja.

Vrijeme i mjesto održavanja testiranja objavit će se najmanje pet dana prije dana određenog za testiranje na web-stranici Osnovne škole Pirovac,[www.os-pirovac.skole.hr](http://www.os-pirovac.skole.hr) *u rubrici pod nazivom „NATJEČAJI“, podrubrici „Poziv kandidatima na testiranje“.*

Natječaj je objavljen **dana 22. srpnja 2019**. godine, na mrežnoj stranici Osnovne škole Pirovac, Pirovac [www.os-pirovac.skole.hr](http://www.os-pirovac.skole.hr) u rubrici pod nazivom „NATJEČAJI“, podrubrici „Natječaj za voditelja računovodstva“, i na oglasnoj ploči Osnovne škole Pirovac, te mrežnoj stranici i oglasnoj ploči Hrvatskog zavoda za zapošljavanje Šibenik i **traje od 23. srpnja do 30. srpnja 2019.**

Podnošenjem prijave na natječaj kandidat daje izričitu privolu Osnovnoj školi Pirovac, da može prikupljati i obrađivati osobne podatke kandidata iz natječajne dokumentacije u svrhu provedbe natječajnog postupka sukladno odredbama Opće uredbe (EU) 2016/679 o zaštiti osobnih podataka i Zakona o provedbi Opće uredbe o zaštiti podataka (Narodne novine, broj 42/18.).

O rezultatima natječaja kandidati će biti obaviješteni na mrežnoj stranici Osnovne škole Pirovac, [www.os-pirovac.skole.hr](http://www.os-pirovac.skole.hr) u rubrici pod nazivom „ZAPOŠLJAVANJE“, podrubrici „Obavijest o rezultatima izbora za voditelja računovodstva“, u roku 15 dana od dana donošenja odluke o izboru kandidata.

RAVNATELJICA:

Marina Erak, dipl. uč.